हालांकि हिमाचल के ज़्यादातर गांवों में बच्चों का बपतिस्मा कम ही उम्र में हो जाता है. खेलते कदम अपनी जाति के दायरों को कभी ग़लती से भी लांघ जाएं तो मां-बाप खुद ही टोक देते हैं. वैसे तो स्कूल में ही ये दीक्षा हो जाती है. इसीलिए हमारे कुछ स्कूलों में दलित बच्चों को प्रधानमंत्री का भाषण सुनने के लिए दहलीज़ से बाहर बैठना पड़ता है. दोपहर का सरकारी खाना अलग कतार में बैठकर खाना पड़ता है. लेकिन जब ख़बर बनती है तो चुभती है. क्योंकि एक सुंदर प्रदेश के सुंदर नागरिक होने का इगो आहत होता है.